“Мучанік памірае без зброі і спакойна, хоць і зносіць пры гэтым нечуваныя пакуты. Ён не праклінае, не асуджае, але прабачае, любіць і моліцца за сваіх катаў і ганіцеляў. Гэта хрысціянская адметнасць, якая ўражвае, здзіўляе, а часам садзейнічае навяртанню”, - адзначыў 8 сакавіка 2017 г. кардынал Анджэла Амата. Прэфект Кангрэгацыі па справах Кананізацыі прыняў удзел у прэзентацыі кнігі “Сведкі веры. Асабісты і калектыўны досвед католікаў у Цэнтральнаўсходняй Еўропе пад камуністычнымі рэжымамі”. Яе аўтар – выкладчык Папскага грыгарыянскага ўніверсітэта, кс. Ян Мікрут.